Klag teen VF Plus-hoë kom ná sy glo k-woord gebruik | Maroela Media
'n Skermgreep uit die video wat die DA oor Maritz se beweerde gebruik van die woord vrygestel het.
Die VF Plus sê hy het met 'n interne ondersoek begin ná bewerings deur die DA dat een van sy lede die k-woord gebruik het.
Die DA het Woensdag in 'n verklaring gesê Beyers Smit, 'n DA-lid van die Nasionale Raad van Provinsies, en die voorsitter van die DA in Limpopo, Geoffrey Tshibvumo, gaan 'n strafregtelike klag by die polisiestasie in Polokwane teen Marcelle Maritz aanhangig maak vir haar [beweerde] gebruik van dié woord.
Die DA het 'n video van 'n informele gesprek uitgereik waarin Maritz oënskynlik na die AP Kerk verwys as die "kerk sonder k*****s".
"Die DA glo dat hierdie gruwelike voorval crimen injuria is. Dit is ook verskriklik dat sy so 'n beskuldiging teenoor die kerk maak.
"Verder sal ons Marcelle Maritz aan die Suid-Afrikaanse Menseregtekommissie rapporteer en ons het reeds versoek dat die Etiekkomitee van die Limpopo-wetgewer hierdie saak ondersoek," het die DA gesê.
"Die DA neem hierdie saak baie ernstig op omdat ons glo dat daar geen plek vir rassiste in ons samelewing is nie. Die DA vind haar uitspraak gruwelik en onaanvaarbaar en ons sal nie hierdie gedrag in ons demokrasie duld nie."
Marcelle Maritz. (Foto: Facebook)
Wouter Wessels, woordvoerder van die VF Plus, het in reaksie gesê die party het vroeër vandag kennis geneem van die DA se voorneme om 'n klag aanhangig te maak en gaan sy eie ondersoek doen om hom van die waarheid te vergewis.
"Die voorval is glo sowat vyf jaar gelede gemaak toe die betrokke lid, me. Marcelle Maritz, nog 'n raadslid van die DA was.
"Me. Maritz ontken dat sy die betrokke woord gebruik het," het Wessels in 'n verklaring gesê.
"Die VF Plus is sterk gekant teen enige vorm van rassisme van enige kant van die samelewing en sal sterk optree indien nodig."
DA k-woord Marcelle Maritz VF Plus
'Ek is hier gebore, en ek is hier om te bly'
Vinnig om fotos van wit mense te plaas maar stadig as dit kom by swart mense se fotos en dan is dit so donker die swart mense lyk soos enige iemand anders op straat…
Nou gaan sy tronk straf kry maar andersom gebeur niks. Haar foto word gepubliseer maar andersom sien jy nooit 'n swartmens se gesig nie. Ons help net die hekse jag aan…
Nou hoekom nou eers? So terwyl sy lid van die DA is steek hulle dit weg en sodra sy loop grawe hulle dit weer op? Skynheilige klomp hanskakies!
aaaaag DA kry eerder julle party se verlore stryd reg, veral in top bestuur – julle het geld om te mors op onbenullighede, maar het nie geld vir julle lede op voetsool vlak nie!!!
Belaglik!! Maar Malema kan sê wat hy wil, en kom nóóit iets oor nie! Wanneer gaan regdenkende mense ophou om hierdie speletjie van die liberaal-verwardes saam te speel?!